[bookmark: _GoBack]“O‘ZBEKGIDROENERGOQURILISH” АЖ ТОМОНИДАН “РИОЯ ҚИЛ ЁКИ ТУШУНТИР” 
(“COMPLY OR EXPLAIN”) ХАЛҚАРО ТАМОЙИЛИ БЎЙИЧА АХБОРОТНИ ОШКОР ЭТИШ.
2016 йил 17 ноябрдаги акциядорларнинг умумий йиғилиши қарори билан (2016 йил 17 ноябрдаги 2-сонли баённома) “O‘zbekgidroenergoqurilish” АЖда корпоратив бошқарув Кодексининг тавсияларига риоя қилиш мажбурияти қабул қилинди.
АЖ корпоратив бошқарув Кодексининг тавсияларига риоя қилиш мажбуриятини олган сана: 2017 йил 1 январь.
“O‘zbekgidroenergoqurilish” АЖда 2025 йил якунлари бўйича корпоратив бошқарув тизимини “FULL STOCK GROUP”  МЧЖ  томонидан ўтказилган баҳолаш натижалари асосида, 524 балл (44%) тўпланди ва “O‘zbekgidroenergoqurilish” АЖ корпоратив бошқарув тизимининг даражаси  “қониқарли” деб топилди (2026 йил 15 июндаги  рақамсиз хулоса).
Корпоратив бошқарув Кодексининг I боб, 8-бандига мувофиқ,  Кодекснинг муайян тавсияларига риоя этиш имкони мавжуд бўлмаганда, акциядорлик жамияти “comply or explain” (риоя қил ёки тушунтир) халқаро тамойилига риоя қилган ҳолда унинг сабабларини оммавий ахборот воситаларида тўлиқ ошкор этади.
2025 йил 1 январдан 2025 йил 31 декабргача бўлган давр мобайнида “O‘zbekgidroenergoqurilish” АЖ ўз фаолиятини Корпоратив бошқарув кодексининг  тавсияларига риоя қилган ҳолда олиб борди ва келгусида ҳам уларга риоя қилишни кўзлайди.																Шу билан бирга, ҳисобот даврида Кодекснинг тавсиялари баъзи истиснолар билан амалга оширилди. 

		Кодекс Тавсиялари
	
		Тушунтириш

	Корпоратив бошқарув Кодексининг III боб, 18-банди тавсиясига кўра: Акциядорлик жамиятлари“Кузатув кенгаши тўғрисидаги низом” талабларига мувофиқ, кузатув кенгаши таркибига биттадан кам бўлмаган (аммо уставда кўзда тутилган кузатув кенгаши аъзолари сонининг 15 фоизидан кам бўлмаган) мустақил аъзо киритиши белгиланган.
	
	Жамиятнинг Кузатув кенгаши таркибига мустақил аъзоларни киритиш бўйича Жамият акциядорларидан таклифлар келиб тушмаган. 

	“O‘zbekgidroenergoqurilish” АЖ Кузатув кенгаши ҳузурида қўмиталар (ишчи гуруҳлар) ташкил этилмаган. Кузатув кенгаши ҳузуридаги қўмиталар фаолиятини тартибга солувчи ҳужжат мавжуд эмас.
	
	Масала жамият Кузатув кенгаши йиғилишида кўриб чиқилади.

	“O‘zbekgidroenergoqurilish” АЖда янги маҳсулотларни ишлаб чиқиш ва сотиш молиялаштирилмайди.
	
	Жамиятнинг ижроия  органи томонидан чоралар кўрилади.

	Жамиятда ҳисобот йили якунлари бўйича бизнес-режанинг соф фойда кўрсаткичи бажарилмаган.
	
	Жамиятнинг ижроия органи томонидан тасдиқланган бизнес-режа кўрсаткичларини бажариш чоралари кўрилади.

	Жамиятда ҳисобот йили якунлари бўйича активлар рентабеллиги бизнес-режасининг прогноз кўрсаткичи бажарилмаган.
	
	Жамиятнинг ижроия органи томонидан тасдиқланган бизнес-режа кўрсаткичларини бажариш чоралари кўрилади.

	Корпоратив бошқарув Кодексининг VI боб, 25-бандига асосан,   жамиятнинг ижроия органи раҳбари ва унинг ўринбосарлари 5 йилда 1 мартадан кам бўлмаган ҳолда малака оширишлари шарт.

	
	Жамият ижроия органи раҳбари ва бошқа мансабдор шахсларининг Корпоратив бошқарув Кодекси 
талаблари асосида малака оширишларини таъминлаш мақсадида, жамиятда мансабдор шахсларининг малакасини ўқув курслари, семинарлар ва бошқа тадбирларда иштирок этиш орқали оширилиши режалаштирилмоқда.


	Жамиятнинг қимматли қоғозлари биржа котировка варағига киритилмаган, шу сабабли биржа котировкаси мавжуд эмас.

	
	“O‘zbekgidroenergoqurilish” АЖнинг барча оддий овоз берувчи акциялари битта акциядорга тегишли.

	Жамиятнинг келгуси йил учун бизнес-режаси ўз вақтида тасдиқланмаган.

	
	Жамиятнинг ижроия  органи томонидан чоралар кўрилади.

	Акциядорларнинг охирги йиллик умумий йиғилиши ўз вақтида ўтказилмаган.
	
	Жамиятнинг ижроия  органи томонидан чоралар кўрилади.

	“O‘zbekgidroenergoqurilish” АЖнинг Кузатув кенгаши ва Ижроия органи Кодекс тавсияларига тўлиқ риоя қилишни таъминлаш учун зарурий ички корпоратив хатти-ҳаракатларни амалга оширади.




